SARS-COV-2 és asszisztált reprodukció: frissítés 2022.

Állásfoglalás - ESHRE COVID-19 Munkacsoport: 2022. február 25.

A COVID-19 világjárvány és annak hatása az Asszisztált Reprodukciós Technikák (ART) személyzetre és a betegeknek nyújtott szolgáltatásokra vonatkozóan az ESHRE COVID-19 munkacsoport legutóbbi nyilatkozata óta változott (1,2). Új SARS CoV-2-változatok jelentek meg, amelyek fertőzőképessége és súlyossága eltérő dominanciát mutat, de védőoltás minden EU-országban rendelkezésre áll mind a személyzet, mind a betegek részére. Még nem lehet visszatérni a COVID-19 előtti normál állapothoz (3).

Az ESHRE korábbi nyilatkozatai és ajánlásai a „triázs”-zsal és a teszteléssel kapcsolatban jelenleg korlátozott alkalmazhatóságúak a globális vészhelyzetre adott válasz tekintetében (1,2,4,5).

A biztonságos ART gyakorlat fenntartása érdekében az ESHRE azt javasolja, hogy a szolgáltatók kövessék a regionális és országspecifikus útmutatásokat és/vagy klinikai gyakorlatot a SARS-CoV-2 vonatkozásában, pl. tesztelés (PCR vizsgálat és egyéb). A védőintézkedéseknek arányosnak kell lenniük a világjárvány aktuális állapotához, valamint a nemzeti és helyi egészségügyi hatóságok ajánlásaihoz.

Az oltással kapcsolatban az ESHRE azt ajánlja, hogy amennyiben elérhető, férfiak és nők,

akik az asszisztált reprodukciós kezeléseket kívánják igénybe venni, kapják meg a COVID-19 vakcina adta teljes védettséget a kezelés megkezdése előtt, vagy az asszisztált reprodukciós kezelés, illetve a terhesség alatt.

Az ESHRE azt javasolja, hogy a különböző meddőség-kezelési módszerekhez való hozzáférést sem a férfiak, sem a nők esetében nem lehet függővé tenni a COVID-19 vakcináció elérhetőségétől, sem az egyén személyes döntésétől, hogy kíván-e élni a védőoltás felvételével.